open-index/open-wikipedia-markdown huggingface dataset:
Մոն (Շարանտի գավառ)

**Մոն** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2011 թվականի դրությամբ կազմում է 258 մարդ, բնակչության խտությունը` 12.83 մարդ/կմ²։ Բնակավայրը զբաղեցնում է 20.11 կմ² տարածք։

## Աշխարհագրություն
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 28 կմ հյուսիս-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 168 աշխատունակ (15-64 տարեկան) բնակիչ, որոնցից ակտիվ էին 116-ը, իսկ ոչ ակտիվները` 52։ Ակտիվության ցուցանիշը կազմում է 69,0 %։ 116 աշխատունակ մարդկանցից աշխատել է 108 անձ (61 տղամարդ և 47 կին)։ Գործազուրկ են եղել 8 անձ (3 տղամարդ և 5 կին)։ 52 անաշխատունակներից 14-ը եղել են աշակերտներ կամ ուսանողներ, 20-ը` թոշակառուներ, իսկ 18-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Վերնիսաժ (թատրոն)

«**Վերնիսաժ**», թատրոն Մոսկվայում, Բեգովյան փողոց, տուն 5 հասցեում։ Գեղարվեստական ղեկավարը Յուրի Նեպոմնյաշինն է։

## Պատմություն

Ստեղծվել է 1989 թվականին։ Թատրոնի առաջին անվանումներն էին «Թատրոնի չխաղացված դերեր», «Թատրոնում չխաղացած դերասաններ», քանի որ այն նախատեսվում էր բեմ դառնալ այն դերասանների համար, ովքեր դեռևս չեն գտել «իրենց» թատրոնը, «անհայտ տաղանդների ցուցահանդես»։
1996 թվականին Մոսկվայի կառավարությունն աջակցել է թատրոնին` «նպատակ ունենալով արվեստի հայտնի գործիչների խորհուրդների հիման վրա պայմաններ ստեղծել Մոսկվայի առավել առաջատար այն թատերախմբերի համար, որոնք չունեն սեփական բեմ, ցուցադրել նոր փորձարարական ներկայացումներ» և տարածք է տրամադրվել թատրոնի տեղակայման համար։
2009 թվականին թատրոնը վերակազմավորվել է։
Ամենահայտնի բեմադրություններից են Ի. Բերգմանի «Խաղում ենք Բերգման, կամ ես սիրուհին եմ իմ ամուսնու», Բ. Շոուի «Մեծ Եկատերինա», Ժան Պոլ Սարտրի «Դժոխք» պիեսները։ Թատրոնում համագործակցել են ռեժիսորներ Յու. Նիպոմնյաշին, Ն. Բրիտաևան, Վ. Հլեստովը։
Վերնիսաժ թատրոնում կայացել է ԽՍՀՄ ժողովրդական արտիստ Գեորգ Մանգլետի վերջին թատերական աշխատանքը։ Բարոնի կերպարի յուրօրինակ մեկնաբանությունը, որի դերը նա խաղացել է, լայնորեն քննարկվել է թատերական քննադատների և մամուլի կողմից, Գ. Մեդլետը ստացել է «Ռուսաստանի առաջին սերը» մրցանակը «Պուշկինյան խոսքի հավատարմություն» անվանակարգում։

## Թատերախումբ

* Բորիս Բորիսով (1989—1997)
* Սերգեյ Լանբամին (1996—2005)
* Վիկտորիա Լեպկո (1989 թվականից)
* Տատյանա Բեստաևա
* Անատոլի Գուզենկո (1989—2005)
* Ալինա Սանդրացկայա (2001—2005)
* Իրինա Պետրունիչևա (2001 թվականից)
* Սերգեյ Կաստիլև
* Ալլա Մալկովա
* Անատոլի Նեմով
* Նիկիտա Պրազորովսկի-Սիմոնով
* Ելենա Շկուրպելո
* Վլադիմիր Կոնկին (1991—1994)
* Վլադիմիր Նովիցկի (1998—2002)
* Յուլիա Վանյուկովա
* Իգր Գուսև
* Իգր Լարին 
* Մատնիկ Գենադի
* Անտոն Նեպոմնյաշի

## Ծանոթագրություններ

## Արտաքին հղումներ

* Постановление Правительства Москвы от 04.06.1996

Կատեգորիա:Մոսկվայի թատրոններ
Կատեգորիա:1989 հիմնադրումներ Ռուսաստանում
Եղնասիրտ

**Եղնասիրտ** (), անոնազգիների ընտանիքի փոքր տերևաթափ կամ կիսամշտադալար ծառ, որն ավելի շատ ճանաչված **Կրեմե խնձորներ** կոչվող իր մրգերով։ 
Այդ նույն անվամբ հայտնի են նաև նույն ցեղից մի քանի այլ տեսակներ՝ . **A. cherimola** և **'A. squamosa*:

==Անվանումը==
Կրեմե խնձորից բացի, Եղնասիրտը հայտնի է նաև *Եզնասիրտ*, *Ցանցավոր քնարենի*, *Ցլասիրտ*, *Քրթի*, *Քաղցրաքրթի'' անուններով։ Մրգի բույրը քաղցր է և հաճելի, սակայն գրավչությամբ A. cherimola -ից ավելի պակաս է։

## Նկարագրությունը

Եղնասիրտը փոքր տերևաթափ կամ կիսամշտադալար ծառ է, որի բարձրությունը հասնում է 8-ից (26 ֆուտ) մինչև 10 մետրի (33 ֆուտ), ունի բաց կամ անկանոն սաղարթի ծածկույթ։

Տերևները մազազուրկ են, հարթ, սուր ծայրով։ Երկարությունը հասնում է 10 սմ-ից (3,9 դյույմ) մինչև 20 սմ (7,9 դյույմ), լայնությունը՝ 2 սմ-ից (0,79 դյույմ) մինչև 7 սմ (2,8 դյույմ)։

Դեղնականաչ ծաղիկները սովորաբար գտնվում են բույլերում, որոնց տրամագիծը հասնում է 3-4 դյույմից մինչև 3 սմ-ի (1,2 դյույմ)։ Բույլում են գտնվում երեք երկար արտաքին թերթերը և երեք շատ փոքր ներքին թերթեր։

Եղնաստրի պտուղները բարդ կառուցվածային են, սրտաձև, կլորավուն, երկարավուն կամ անկանոն ձևերով։ Չափսերը տատանվում են 7 սմ մինչև 12 սմ՝ կախված սորտից։ Հասած պտուղը, կախված սորտից, դարչնագույն է կամ դեղնավուն՝ կարմիր փայլով և տարբեր աստիճանի ցանցանման գծերով։ Պտուղը կարող է լինել հյութալի և շատ բուրավետ, բայց պինդ և վանող համով։ Քաղցրահամ է և հաճելի, նման է «տնական» եփած կրեմի։ Պտղի ներսում կա կրեմե մանրաթելային պտղամիս՝ սև-շագանակագույն կամ սև փայլուն սերմերով։

Ծառերի բերքատվությունը սկսվում է տնկելուց 3-4 տարի անց։ Միջին հաշվով մի ծառը տալիս է 50-100 պտուղ տարվա ընթացքով, որոնք հասունանում են հուլիսին։

## Տարածվածություն և բնական միջավայր
Հնարավոր է, որ եղնասրտի հայրենիքն է Անտիլյան կղզիները՝ Կարիբյան ավազանը և Կենտրոնական Ամերիկան։ Դեռևս հին ժամանակներում եզնասիրտը աճեցվել է Հարավային Մեքսիկայում և Կենտրոնական Ամերիկայում, այնուհետև տարածվել է հարավ՝ դեպի Պերու և Բրազիլիա։ 17-րդ դարում ծառը ներկրվել է արևադարձային Աֆրիկա։ Ներկայումս եղնասիրտը կարող է աճել 0 մետրից մինչև 1500 մետր բարձրության վրա Կենտրոնական Ամերիկայի շրջաներում։

Եղնասիրտը աճեցվում է բազմաթիվ արևադարձային երկրներում, նաև վայրի տեսակով աճում է երկրագնդի տարբեր մասերում՝ Հարավարևելյան Ասիայում, Թայվանում, Հնդկաստանում, Բանգլադեշում, Պակիստանում, Ավստրալիայում և Աֆրիկայում։

Աճեցվում է երկրագնդի տարբեր մասերում՝ ընդգրկելով Հարավարևելյան Ասիան, Թայվանը, Հնդկաստանը, Ավստրալիան և Արևմտյան Աֆրիկան։

Կենտրոնական Ամերիկա (Բելից, Չիապաս, Կոստա Ռիկա, Գվատեմալա, Հոնդուրաս, Նիկարագուա, Պանամա), Կարիբյան ավազանի երկրներ (Դոմինիկյան Հանրապետություն, Գվադելուպա, Հայիթի, Մարտինիկա, Պուերտո Ռիկո, Տրինիդադ և Տոբագո, Ճամայկա, Կուբա), Հարավային Ամերիկայի հյուսիս (Գայանա, Վենեսուելա
Բրազիլիա՝ Ակրե, Ամազոնիա, Բահիա, Մատու Գրոսու, Մինաս Ժերայս, Պարա, Ռիու Գրանդի դու Սուլ, Ռիո դե Ժանեյրո, Սան Պաուլու), Հարավային Ամերիկայի արևմուտք (Բոլիվիա, Կոլումբիա, Էկվադոր, Սալվադոր, Պարագվայ)։

## Ծանոթագրություններ

## Արտաքին հղումներ
*http://www.nayiri.com/search?l=hy_LB&dt=EN_HY&r=0&query=bullock%27s-heart+

Կատեգորիա:Ծառեր
Կատեգորիա:Մագնոլիածաղկավորներ
Կատեգորիա:1753 թվականին նկարագրված բույսեր
Moment of glory (ալբոմ)

**Moment of Glory**, գերմանական ռոք խումբ Scorpions-ի ալբոմներից է։ Այն ձայնագրվել է Բեռլինի ֆիլհարմոնիկ նվագախմբի հետ և թողարկվել է 2000 թվականին։ Ալբոմը ներառում է վերամշակված երգեր խմբի երգացանկից, ինչպես նաև դասական ընդմիջումներ, մեկ երգի cover կատարում և նոր սինգլ` Moment of Glory: Ի սկզբանե, անգլիացի կոմպոզիտոր Էնդրյու Փաուելին խնդրել էին տրամադրել նոր մշակումներ, իսկ Մայքլ Կամենը նշանակված էր նվագախմբային գործերի համար։ Այն բանից հետո, երբ վերջինը հրաժարվեց աշխատանքից՝ Metallica-ի հետ նրանց S&M ալբոմի վրա աշխատելու համար, վերջապես ավստրիացի գործիքավորող և դիրիժոր Քրիստիան Կոլոնովիցը ապացուցեց, որ կարող է հիանալի համագործակցություն ստեղծել խմբի հետ։

## Կենդանի կատարումներ
Moment of Glory համերգի ծրագիը նախ ներկայացվել է Hannover EXPO-ի ժամանակ՝ 2000 թվականի հունիսին, երբ Քրիստիան Կոլոնովիցը դիրիժորում էր Բեռլինի ֆիլհարմոնիկ նվագախումբը։ Համերգը նկարահանվել է՝ 2000 թվականի դեկտեմբերին VHS-ով և Video CD-ով հեռարձակվելու համար։ 2001-ին խումբը այս ռոք-սիմֆոնիկ շոուով շրջագայել է Ռուսաստանի և Բալթյան երկրների 7 քաղաքներով։ Քրիստիան Կոլոնովիցը և Սքոթթ Լաութոնը միմյանց փոխարինեցին դիրժորի դերում։

## Ծանոթագրություններ

Կատեգորիա:2000 ալբոմներ
Կատեգորիա:Անգլալեզու ալբոմներ
Գագիկ Ա Բագրատունի արքայի արձան (կրկնօրինակ)

**Գագիկ Ա Բագրատունի արքայի արձան (կրկնօրինակ)** ( (copy)), Բագրատունյաց Գագիկ Ա թագավորի արձանի կրկնօրինակ, որը 1993 թվականին վերարտադրել է քանդակագործ Հրաչ Գալստյանը՝ Անիի քարադարանում Արամ Վրույրի կատարած լուսանկարի և Թորոս Թորամանյանի վկայության հիման վրա։ Գտնվում է Հայաստանի պատմության թանգարանի մուտքի նախասրահում։

## Գագիկ Ա Բագրատունի արքայի բնօրինակ արձան
Գագիկ Ա Բագրատունի արքայի արձանի բնօրինակը հայտնաբերվել է Անիի Գագկաշեն Սուրբ Գրիգոր եկեղեցու 1905-1906 թվականներին պեղումների ժամանակ՝ Ռուսական կայսերական ակադեմիայի հնագիտական հանձնաժողովի որոշմամբ ստեղծված Անիի հնագիտական արշավախմբի կողմից, որը գործել է 1892-1917 թվականներին՝ Նիկողայոս Մառի ղեկավարությամբ, ճարտարապետ Թորոս Թորամանյանի, Հովսեփ Օրբելու մասնակցությամբ։

1904 թվականին Մանուչեի մզկիթում հիմնադրվել է թանգարան, որտեղ պահվել են պեղումների ժամանակ հայտնաբերված նմուշները։ 1918 թվականին, թուրքական ներխուժումների պատճառով, պահպանվել են հնագիտական նմուշների փոքր մասը։
Գագիկ Ա արքայի արձանի ճակատագիրը մնացել է անհայտ, միայն ձախ թևի մի հատվածը պահվում է Էրզրումի հնագիտական թանգարանում։

Գագիկ Ա արքայի արձանը՝ եկեղեցու եռաստիճան մանրակերտը ձեռքին, տեղադրված է եղել տաճարի հյուսիսային ճակատին՝ դեմքով դեպի քաղաքի գլխավոր մուտքը։

## Պատկերասրահ

Gagik I Bagratuni.jpg|Արձանի բնօրինակի լուսանկարը, 1906 թվական: Լուս.՝ Նիկողայոս Մառ
Statue of King Gagik I Bagratid (copy) (1).jpg|Արձանի կրկնօրինակ, Հայաստանի պատմության թանգարանի բակ
Statue of King Gagik I Bagratid (copy) (2).jpg|Արձանի կրկնօրինակ, Հայաստանի պատմության թանգարանի բակ


## Ծանոթագրություններ

## Աղբյուրներ
* Թորամանյան Թ., Զվարթնոց, Գագկաշեն, Երևան, 1984։

Կատեգորիա:Հայաստանի պատմության թանգարանի նմուշներ
Մենտոր

**Մենտոր** (), հին հունական դիցաբանության մեջ
Ալկիմոսի որդին, Ոդիսևսի ընկերը։ Տրոյայի դեմ արշավանքի մեկնելիս, Ոդիսևսը նրան էր հանձնարարել հոգալ իր տան մասին։ Մենտորը դաստիարակել է Ոդիսևսի որդուն՝ Տելեմաքոսին և հակահարված տվել Պենելոպեի փեսացուներին։ Աթենաս աստվածուհին Ոդիսևսին, Տելեմաքոսին կամ Պենելոպեին օգնելու նպատակով հաճախ ընդունում էր Մենտորի կերպարանքը։ Որպես Մենտոր, Աթենասը քաջալերում էր Տելեմաքոսին պայքարել մոր փեսացուների դեմ և ճանապարհ ընկնել պարզելու, թե ինչ է պատահել հորը։ Երբ Ոդիսևսը վերադառնում է Իթակե, Աթենասը մեկ անգամ ևս հայտնվում է նրա պալատում՝ Մենտորի կերպարանքով։
Մենտորի անունով է կոչվել 1984 թվականին հայտնաբերված մի աստերոիդ։

## Մենտորություն
Որպես Տելեմաքոսի դաստիարակ և խորհրդատու, Մենտորը նրան հաճախ էր աջակցում խորհուրդներով և խրատներով և օգնում դուրս գալ անելանելի իրավիճակներից։ Այսպես «Մենտոր» անունը փոխաբերաբար օգտագործվում է որպես հասարակ անուն՝ «խորհրդատու», «ղեկավար» և «պատանեկության դաստիարակ» նշանակությամբ այն մարդկանց բնորոշելու համար, ովքեր կիսվում են իրենց գիտելիքներով և փորձով՝ ավելի անփորձ աշխատակիցների կամ գործընկերների հետ։
Մենտոր անունը լայն ճանաչում գտավ 17-րդ դարի ֆրանսիացի գրող Ֆրանսուա Ֆենելոնի «Տելեմաքոսի արկածները» չափածո վեպի (1699 թ.) միջոցով։ Գրքի գլխավոր հերոսը Մենտորն է։ 18-րդ դարում գիրքը լայն ճանաչում է ձեռք բերում և Մենտոր անվան ժամանակակից գործածությունն առաջացել է հատկապես այդ գրքի շնորհիվ։

## Գրականության մեջ
* «Դարձեք, խնդրեմ, իմ Մենտորը», (Պուշկին «Պետրոս Մեծի արաբը»)
* «Մեր Մենտորը, հիշեցեք նրա թասակը, խալաթը, ցուցամատը, ուսուցման բոլոր հատկանիշները», (Գրիբոյեդով «Խելքից պատուհաս»)
* «Ինչպես ինձ զզվեցրիք ձեր մենտորյան տոնով», (Լեսկով «Անտեսվածները»)

## Ծանոթագրություններ

## Արտաքին հղումներ
* http://www.tarntercum.ru/2015/01/blog-post_19.html
* Homer’s Mentor: Duties Fulfilled or Misconstrued—An on-line version of Andy Roberts' paper (see the References section)

Կատեգորիա:Հին հունական դիցաբանություն
Կատեգորիա:Հունական հերոսներ
Կատեգորիա:«Ոդիսական»-ում գործող անձինք
Wix.com

**Wix.com**, միջազգային համակարգված պլատֆորմ ինտերնետ-նախագծերի ստեղծելու և զարգացման համար, որը թույլ է տալիս ստեղծել կայքեր և նրանց բջջային տարբերակները HTML5 c-ի drag-and-drop գործիքների օգնությամբ։ Ընդլայնել կայքերի ֆունկցիոնալությունը կարելի է ծրագրերի միջոցով, մշակված Wix-ի կամ կողմնակի ընկերությունների կողմից։ Օրինակ, ավելացնել սոցիալական ցանցերի կոնտակտները, օնլայն առևտրի և էլեկտրոնային հղումների գործիքներ, կոնտակտային ձևեր, բլոգեր և այլն։ Ծառայությունը հասանելի է 11 լեզուներով՝ անգլերեն, ռուսերեն, ֆրանսերեն, գերմաներեն, իտալերեն, իսպաներեն, պորտուգալերեն, լեհերեն, ճապոներեն, կորեերեն և թուրքերեն։

Wix-ը աշխատում է freemium բիզնես-մոդելի հիման վրա, առաջարկելով հնարավորություն ստեղծելու կայքեր և զարգացնել դրանք, ձեռք բերելով օգտակար բարելավումներ։ Օրինակ, սակագների Պրեմիում փաթեթը թույլ է տալիս միացնել կայքին սեփական դոմեն, հեռացնել Wix-ի վահանակները, ավելացնել օնլայն-խանութ, ստանալ լրացուցիչ վայր տվյալների պահպանման, կտրոններ գովազդների համար և այլն։

## Ստեղծման պատմություն
Wix-ը ստեղծվել է 2006 թվականին Ավիշաեմ Աբրահամի, Նադավ Աբրահամի և Գիոր Կապլանի կողմից։ Ընկերության գաղափարն էր՝ ինտերնետ պետք է բաց լինի յուրաքանչյուր մարդու ազատ արտահայտվելու, զարգացման և համագործակցության համար։ Շտաբ-գրասենյակը բնակարան Wix գտնվում է Թել Ավիվում, այլ գրասենյակներ կան նաև Սան Ֆրանցիսկոյում, Նյու Յորքում, Մայամիում, Սան Պաուլոում, Դնեպրում և Վիլնյուսում։ Ընկերությունը ստացել է ներդրումների մի քանի փուլեր Insight Venture Partners, Capital Partners, Bessemer Venture Partners և Benchmark Capital հիմնադրամներից։

## Ծանոթագրություններ

## Արտաքին հղումներ
*  (Wix-ի ռուսերեն լեզվով կայք էջը)
*  (Wix-ի բլոգը ռուսերեն լեզվով)

Կատեգորիա:Բովանդակության կառավարման համակարգեր
Կատեգորիա:ՆԱՍԴԱՔ-ում ցուցակված ընկերություններ
Ռաշիդա Դատի

** Դատի Ռաշիդա** (, ), քաղաքական գործիչ, 2007 թվականի մայիսի 18-ից մինչև 2009 թվականի հունիսի 23-ը ֆրանսիական կառավարությունում առաջին արաբ արդարադատության նախարար։ Ունի Ֆրանսիայի քաղաքացիություն։

## Կենսագրություն
Սովորել է կաթոլիկ դպրոցում, ապա աշխատել է «Էլֆ Աքիթեն» (Elf Aquitaine) ընկերությունում որպես հաշվապահ։ Հետագայում աշխատել է Լոնդոնի Վերակառուցման և զարգացման եվրոպական բանկում՝ ֆրանսիայի կրթության նախարարության իրավաբանական վարչությունում։ 1999 թվականից նա եղել է Բոբինի բարձրագույն դատական ատյանի իրավաբանական խորհրդատու, ապա սնանկության գործերով զբաղվող դատավոր։ 2002 թվականից եղել է Նիկոլա Սարկոզիի խորհրդական, 2007 թվականին՝ ընտրական շտաբի հետ մամուլի կապերի ներկայացուցիչ։ 2007 թվականի նախագահական ընտրություններում Սարկոզիի հաղթանակից հետո մինչև 2009 թվականը եղել է արդարադատության նախարար։

2016 թվականին մի խումբ ֆրանսիացի պատգամավորների հետ պաշտպնել է Ռուսաստանի Դաշնության դեմ պատժամիջոցնիերի վերացման գաղափարը։

### Կոռուպցիայի մեղադրանքներ
2021 թվականի օգոստոսին Ֆրանսիայի ֆինանսական հանցագործությնների ստորաբաժանումը Ռաշիդա Դատիին մեղադրանք է ներկայացրել պասիվ կոռուպցիայի և լիազորությունների չարաշահման համար։ 2021 թվականի սեպտեմբերին ֆրանսիական Arte հեռուստաալիքը հաղորդեց, որ նա ներգրավված է եղել Ադրբեջանի ավտորիտար ռեժիմի ղեկավարած խավիարային դիվանագիտության մեջ։

### Անձնական կյանք
2009 թվականի հունվարի 2-ին Դատի Ռաշիդան մայրացելէ։ Նա ունի դուստր, որին կոչել է արաբի անունով՝ Զոհրա։ Նա գաղտնի է պահել երեխայի հոր անունը։ Սակայն 2012 թվականին իրավական գործունեություն է ծավալել Ֆրանսիայի, Շվեյցարիայի և Եվրոպայի որոշ երկրների առաջատար խաղատների ղեկավար Լուքիեն Բարիերի դեմ՝ ստիպելով ճանաչել երեխայի հայրությունը։

## Ծանոթագրություններ

## Արտաքին հղումներ
* ''Rachida Dati-Xavier Bertrand : les deux voix de Sarkozy'' ։

Կատեգորիա:Ֆրանսիացի իրավաբաններ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիայի կին քաղաքական գործիչներ
Կատեգորիա:Արդարադատության կին նախարարներ
Reggaetón Lento (Bailemos)

**Reggaetón Lento (Bailemos)**, լատինամերիկյան CNCO բոյ-բենդի երգը։ Այն թողարկվել է 2016 թվականի հոկտեմբերի 7-ին, նրանց առաջին՝ Primera Cita (2016) ալբոմի երրորդ երգն է։ Երգը գրել են Էրիք Փերեսը, Ժադան Անդիոն, Ջորջ քլասսը և Լուիս Էնջլ Օ'Նեիլլը ։ 2017 թվականի սեպտեմբերին տեսահոլովակը YouTube-ում գրանցել է 1,1 բիլիոն դիտում։ 2017 թվականի օգոստոսի 16-ին հայտարարվել է, որ խումբը թողարկելու է երգի ռեմիքս տարբերակը բրիտանական Little Mix երաժշտական խմբի հետ։

## Չարթեր

## Հավաստագրեր

## Թողարկման պատմություն

## Ռեմիքսը Little Mix-ի հետ
Երգի երկրորդ ռեմիքս տարբերակը թողարկվել է բրիտանական Little Mix երաժշտական խմբի հետ։ Այն թողարկվել է 2017 թվականի օգոստոսի 18-ին։ Ամերիկան սինգլերի չարթում երգը զբաղեցրել է 5-րդ տեղը և դարձել է CNCO-ի առաջին երգը թոփ-տասնյակում, իսկ Little Mix-ի համար՝ 12-րդը։ Երգն ընդգրկվել է Little Mix-ի չորրորդ՝ Glory Days: The Platinum Edition (2017) ստուդիական ալբոմում։
### Երաժշտական տեսահոլովակ
Երգի ռեմիքս տարբերակի տեսահոլովակը թողարկվել է 2017 թվականի սեպտեմբերի 18-ին, Little Mix-ի YouTube-յան Vevo էջում։ 
### Չարթեր

### Ռեմիքսի հավաստագրեր

### Ռեմիքսի թողարկման պատմություն

## Ծանոթագրություններ

Կատեգորիա:2016 սինգլներ
Էգիդիո Միրագոլի

**Էգիդիո Միրագոլի** (, ), եպիսկոպոս Մոնդովիում 2017 թվականի սեպտեմբերից։

## Կենսագրություն

Էգիդիո Միրագոլին ծնվել է 1955 թվականին Պանդինո կոմունայի Գրադելլա գյուղում։ 1979 թվականին եպիսկոպոս Պաոլո Մանյանին նրան կարգել է քահանա։ Շարունակել է աստվածաբանություն ուսումնասիրել Լոդիի ճեմարանում և Պապական Գրեգորյանական համալսարանում։ Մասնագիտացել է կանոնական իրավունքի մեջ։

1994 թվականից եղել է Լոդի Ֆրանցիսկա Քսավերիա Կաբրինիի ծխական համայնքի պաստորը։ 2007 թվականից Լոմբարդիայի շրջանային եկեղեցական դատարանի դատավորն էր։

2017 թվականի սեպտեմբերի 29-ին Ֆրանցիսկոս պապը Միրագոլիին նշանակում է Մոնդովիի եպիսկոպոս։ Օծումը կատարել է Լոդիի եպիսկոպոս Մաուրիցիո Մալվեստիտին 2013 թվականի նոյեմբերի 11-ին։

## Հրապարակումներ
* *Il sacramento della penitenza. Il ministero del confessore: indicazioni canoniche e pastorali*, curatela. Milano, Àncora Editrice, 1999, 
* *Il Consiglio pastorale diocesano secondo il Concilio e la sua attuazione nelle diocesi lombarde*, tesi di dottorato, Roma, Pontificia università gregoriana, 2000, 

## Պատկերասրահ

Պատկեր:Bishops miragoli and malvestiti.jpg|Մալվեստիտին պիլեոլուս է դնում Էգիդիո Միրագոլիի գլխին, որը նոր է ընտրվել Մոնդովիի եպիսկոպոս, սեպտեմբերի 29, 2017
Պատկեր:BISHOP egidio miragoli 02.jpg|Էգիդիո Միրագոլի, Նոյեմբերի 19 2017


## Ծանոթագրություններ

## Արտաքին հղումներ
* Մոնդովիի կաթոլիկ միաբանության պաշտոնայան կայք 

Կատեգորիա:Իտալացի եպիսկոպոսներ
Գադ Հորովից

**Գադ Գորովից** (, ), կանադացի քաղաքագետ, Տորոնտոյի համալսարանի վաստակավոր պրոֆեսոր։

## Կենսագրություն
Գադ Հորովիցը ծնվել է Երուսաղեմում։ Նրա ծնողները տեղափոխվել են Կանադա, երբ Գադը 2 տարեկան էր։ Նա ապրել և մեծացել է Կալգարիում, Վինդպեգում և Մոնրեալում։

Մանիտոբայի համալսարանի համալսարանում ստացել է բակլավրի աստիճան, իսկ 1959 թվականին ՄաքԳիլի համալսարանում՝ մագիստրոսի կոչում՝ պաշտպանելով ատենախոսություն «Mosca and Mills: Ruling Class and Power Elite» թեմայով։ 1965 թվականին ստացել է դոկտորի աստիճան (Ph.D.) Հարվարդի համալսարանում՝ պաշտպալելով ատենախոսություն «Canadian Labor in Politics: The trade unions and the CCF-NDP, 1937-62» թեմայով, որ գրել է Սեմ Բիրի (Sam Beer) ղեկավարությամբ։

Գորովիցը մասնագիտացած է աշխատանքային տեսության ոլորտում։ Հայտնի է նրանով, որ առաջինն է առաջարկել «կարմիր թորիներ» տերմինը՝ Լուիս Հարցի «հատվածների տեսությունը» կիրառելով կանադական քաղաքական մշակույթի և գաղափարախոսական զարգացման վերաբերյալ իր «Պահպանողականությունը, լիբերալիզմն ու սոցիալիզմը Կանադայում․ մեկնաբանութուն» («Conservatism, Liberalism and Socialism in Canada: An Interpretation», Canadian Journal of Political Science, 32, 2 (1966): 143-71) հոդվածում։ 

Գադ Հորովիցը եղել է Canadian Dimension ձախակողմյան ամսագրի խմբագրական խորհրդի անդամ և հաճախ հոդվածներ է գրել այդ ամսագրի համար։

Գորովիցը Տորոնտոյի համալսարանում վարում է «The Spirit of Democratic Citizenship» («Դեմոկրատական քաղաքացիության ոգին») հատուկ դասընթաց, որի շրջանակներում ուսումնասիրվում ընդհանուր սեմանտիկան՝ ոչ արիստոտելյան կրթական կարգը, որը մշակվել է լեհ ճարտարագետ Ալֆրեդ Կորիժբսկու կողմից։

## Ընտրյալ մատենագրություն
* 
* 
* 
* 
* 
* 
*  (with Asher Horowitz)

## Հոդվածներ
* 
* 

## Ծանոթագրություններ

## Արտաքին հղումներ
* «On Intellectual Life, Politics & Psychoanalysis: A conversation with Gad Horowitz» 
* 

Կատեգորիա:Կանադացի քաղաքագետներ
Կատեգորիա:Հարվարդի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Ունբիհեքսիում

**Ունբիհեքսիում** (, Ubh), համակարգային ժամանակավոր անվանում՝ հիպոտետիկ քիմիական տարրի համար, Դ. Ի. Մենդելեևի պարբերական աղյուսակում, ժամանակավոր նշանակումը՝ Ubh, ատոմական համար՝ 126 և կարգաթիվ՝ 126:

Համար 126 տարրը ներկայացնում է առանձնահատուկ հետաքրքրություն գերծանր տրանսակտինոիդների (Տրանսուրան տարրեր) և սուպերակտինոիդների համար, քանի որ այն միաժամանակ գտնվում է այսպես կոչված կայուն կղզում, որը կանխորոշում է համեմատաբար ավելի երկար ալֆա տրոհման ժամանակ և թաղանթային կառուցվածքի տեսության համաձայն պետք է ունենա այսպես կոչված միջուկի «կրկնակի մոգական» կայունություն և լինի կայունության կղզում։ Սակայն կան հաշվարկներ, որոնք ժխտում են 126 թվի մոգականությունը պրոտոնների համար։ Ժամանակակից հաշվարկների համաձայն, երկարակյաց կարող են լինել ունբիհեքսիումի 310 կամ 354 զանգվածային թվերով իզոտոպները։

## Անվանման ծագումը
«Ունբիհեքսիում» բառը կազմված է լատիներեն և հունարեն թվականների արտասանությամբ, և նշանակում է «մեկ-երկու-վեց» (լատիներեն «հարյուր քսանվեցերորդը» ուրիշ կերպով է կազմվում)։ Ենթադրվում է, որ ապագայում անվանումը կփոխվի։

## Պատմությունը
126 տարրը սինթեզելու առաջին փորձը կատարվել է 1971 թվականին Ունբիհեքսիում թվականին Ռ. Բիմբոյի ղեկավարությամբ դ'Օրսե միջուկային ֆիզիկայի ինստիտուտում՝ ֆրանսիացի գիտնականների կողմից։ Օգտագործվել է տաք միաձուլման ռեակցիան։

:^{232}_{90}Th{} +{} ^{84}_{36}Kr ->{} ^{316}_{126}Ubh^\ast

Փորձարկումների ընթացքում արձանագրվել են բարձր էներգականությամբ ալֆա մասնիկներ, որոնք ընկալվում են՝ որպես 126 տարրի սինթեզի հնարավոր ապացույց։ Ընթացիկ հետազոտությունը ցույց է տալիս, որ դա շատ քիչ հավանական է, քանի որ 1971 թվականին կատարված փորձերի զգայունությունը մի քանի անգամ ցածր էր նրանից, որոնք պահանջում են ժամանակակից անհրաժեշտ տվյալները։

## Հնարավոր բացահայտումը բնության մեջ
1976 թ. Ռոբերտ Ջենթրիի գլխավորությամբ մի խումբ ռադիոքիմիկոսներ ուսումնասիրել են բիոտիտի նմուշներ մոնացիտի բյուրեղներով՝ շրջապատված հսկայական միկրոսկոպիկ գնդաձև թաղանթով։ Նրանք ճառագայթում էին բյուրեղները արագացված պրոտոններով և ուսումնասիրում բյուրեղին բնորոշ ռենտգենյան ճառագայթումը։ Արդյունքում գիտնականները հայտնեցին լուսակի հայտնաբերման մասին 22-28 ԷՎ գոտում։ Սակայն, նմուշների հետագա հետազոտությունը սինխրոտրոն ճառագայթումով, չհաստատեց գերծանր էլեմենտների առկայությունը 126 տարրում։ Ենթադրվում է, որ լուսակները, որնոք ստացել է Ջենթրին, իրականում պատկանել են ռուբիդիումի (Rb), ծարիրի (Sb) և տելուրի (Te) ատոմներին։

## Քիմիա
### Օրբիտալներ

126 տարրը ենթադրաբար պետք է պատկանի նոր օրբիտալների խմբին՝ g խմբին։ Սպասվող էլեկտրոնային կոնֆիգուրացիա՝ [Og] 8s2 5g6, նաև էներգիաների նմանությունից էլեկտրոնները հանգիստ կարող են 5g-օրբիտալից անցնել 7d-օրբիտալի։

Հաշվարկները, որոնք անցկացրեց Միտչ Ջակոբին (Mitch Jacoby) 2006 թվականին, ցույց տվեցին, որ ունբիհեքսիումը կկարողանա կազմել ամուր մոնոֆտորիդ ՝ UbhF, ի շնորհիվ ունբիհեքսիումի 5g և ֆտորի 2p օրբիտալների փոխազդեցությանը։ Ունբիհեքսիումի համար նաև կանխագուշակվում են III, IV, VI և VIII վալենտականությունները։

## Ծանոթագրություններ
Գենոմի փոփոխում

**Գենոմի փոփոխում**, համարվում է գենային ինժեներիայի տեսակներից մեկը, որում կարելի է կատարել օրգանիզմի գենոմում ԴՆԹ-ի մասերի ավելացում, հեռացում կամ տեղափոխում՝ օգտագործելով հատուկ նախագծված էնդոնուկլեազները կամ «մոլեկուլյար մկրատը»։ Այդ նուկլեազները ստեղծում են ԴՆԹ-ի գենոմի կոնկրետ մասի երկկողմանի ճեղքավորում։ Ինդուկցված երկկողմանի ճեղքերը նորոգվում են ռեկոմբինացիայի պրոցեսի ժամանակ, ինչը թույլ է տալիս ստանալ մուտացիայի ուղղությունը։

Այդ մեթոդում օգտագործվում է 4 տիպի նուկլեազներ՝ մեգանուկլեազներ, նուկլեազներ՝ ցինկային մատիկներով (*zinc fingers*), TALEN նուկլեազներ և CRISPR-Cas համակարգ։

2011 թվականին գենոմի փոփոխումը ճանաչվել է տարվա մեթոդ։

2017 թվականի նոյեմբերին՝ Կալիֆոռնիայում աշխարհում առաջին անգամ տեղի ունեցավ հասուն մարդու գենոմի «փոփոխում»՝ հենց նրա մարմնի ներսում։ Պացիենտը մուկոպոլիսախարիդոզի II տիպով տղամարդ էր (Հանտերի համախտանիշ)։

## Տես նաև
* Մոլեկուլյար վիրահատություն
* Սինթետիկ կենսաբանություն

## Ծանոթագրություններ

Կատեգորիա:Գենոմի կառուցվածք
Կատեգորիա:Գենոմիկա
Tesla Semi

**Tesla Semi**, էլեկտրական բեռնատար, որը ստեղծվել է Տեսլա ընկերության կողմից։ Ավտոմեքենայի ներկայացումը տեղի է ունեցել 2017 թվականի նոյեմբերի 16-ին՝ Իլոն Մասկի կողմից։

Սկզբնական շրջանում, էլեկտրաբեռնատարի ներկայացումը նախատեսվում էր իրականացնել սեպտեմբերին։ Ավտոմեքենաների խմբի փորձարկումը առանց վարորդ համակարգով, ընկերությունը նախատեսում է իրականացնել Նևադա նահանգի անապատներից մեկում։ Բեռնատարի ստեղծման խումբը ղեկավարում է Ջերոմ Գիլյենը, ով Tesla S-ի ծրագրերի նախկին տնօրենն է և ընկերության տրանսպորտային միջոցների նախագծման ներկայիս փոխնախագահը։

Հոկտեմբերի 4-ին՝ պաշտոնական հայտարարությունից երեք շաբաթ առաջ, Reddit ինտերնետային կայք էջում օգտատերերից մեկը հրապարակել է ավտոմեքենայի լուսանկարը, որը հավանաբար եղել է Tesla-ի բեռնատարը։ Սակայն ընկերությունը հրաժարվել է մեկնաբանել հրապարակված լուսանկարը։

Ներկայացման ժամանակ, որը տեղի է ունեցել նոյեմբերի 16-ին, հայտնի է դարձել բեռնատարի տեխնիկական բնութագիրը։ Մարտկոցի մեկ լիցքավորման պարագայում, բեռնատարը կարող է անցնել մինչև 800 կիլոմետր տարածություն։ Առանց բեռի, բեռնատարը կարող է արագացնել մինչև 100 կմ/ժ արագություն՝ 5 վայրկյանի ընթացքում, իսկ լրիվ բեռնվածության պարագայում (36 տոննա)՝ 20 վայրկյանի ընթացքում։ Թափքի աէրոդինամիկ դիմադրության գործակիցը գտնվում է 0,36 մակարդակի վրա։ Մարտկոցը ամբողջությամբ լիցքավորվում է 40 րոպեի ընթացքում, ընդ որում 80 %-ը լիցքավորվում է 30 րոպեում։ Բեռնատարը դասվում է 8-րդ դասի ավտոմեքենաների շարքում (ամերիկյան դասակարգման համաձայն) և ունի մինչև 15 տոննա զանգված։ Բեռնատարի ապակիները պատրաստված են հատուկ նյութերից և առանձնանում են բարձր ամրությամբ։ Բեռնատարի թողարկումը նախատեսված է իրականացնել 2019 թվականի սկզբին։

## Ծանոթագրություններ

Կատեգորիա:Ավտոմոբիլներ
Ռավա (Իրաք)

**Ռավա** (‎), քաղաք Իրաքի արևմուտքում։ Տեղակայված է Անբար մուհաֆազայի տարածքում։

## Աշխարհագրական դիրք
Քաղաքը գտնվում է մուհաֆազայի հյուսիսային մասում, Եփրատ գետի ձախ ափին, ծովի մակերևույթից 160 մ բարձրության վրա։

Ռավան տեղակայված է պրովինցիայի վարչական կենտրոն համարվող Էր Ռամադի քաղաքից մոտ 170 կմ դեպի հյուսիս-արևմուտք և երկրի մայրաքաղաք Բաղդադից 250 կմ արևմուտք-հյուսիս-արևմուտք։

## Պատմություն
Իսլամական պետությունը Ռավան գրավել է 2014 թվականին։ Իրաքի բանակն ազատագրել է քաղաքը 2017 թվականի նոյեմբերի 17-ին
։ Ռավան կորցնելով՝ Իսլամական պետությունը կորցրեց իր վերջին հենարանն Իրաքում։

## Բնակչություն
1965 թվականի՝ վերջին մարդահամարի տվյալներով, քաղաքում բնակվել է 5141 մարդ։ Բնակչության թվաքանակը ըստ տարիների՝

## Նշումներ

## Ծանոթագրություններ

Կատեգորիա:Անբար
Կատեգորիա:Իրաքի քաղաքներ
Լոուի համախտանիշ

**Լոուի համախտանիշ** (), հազվադեպ հանդիպող X քրոմոսոմի հետ կապված հիվանդություն, որը դասվում է ցիլոպատիաների խմբին։

## Պատմություն
Առաջին անգամ նկարագրվել է 1952 թվականին՝ Ու․ Լոուի, Մ․ Թերիի և Է․ Լաշլանի կողմից։ Համաշխարհային գրականության մեջ հիվանդությունը հայտնի է նաև, որպես ակնա-երիկամա-ուղեղային համախտանիշ, երբեմն նաև Lowe-Terry-McLachlan համախտանիշ։

## Կլինիկական ախտանշաններ
Տիպիկ դեպքերում այն ուղեկցվում է վաղ տարիքում ոսպնյակի մթագնությամբ, գլաուկոմայով, հիպոտոնիայով, հիպերֆլեկսիայով, մտավոր ուշ զարգացմամբ և տարբեր երիկամային խանգարումներով, ներառյալ բիկարբոնատների վերաբաշխումը, երիկամային տուբուլյար ացիդոզը, Ֆանկոնիի համաշխտանիշը և քրոնիկ երիկամային անբավարարությունը։ Երբեմն դիտվում է նաև կմախքային անոմալիաներ, ներառյալ օստեոարտրիտը, կիֆոզը, սկոլիոզը, բազմապատիկ արթրոպաթիան։

## Մոլեկուլյար-գենետիկային մեխանիզմ
Լոուի համախտանիշի պատճառը ֆոսֆատիդիլինոզիտոլ-4,5-բիֆոսֆատ-5-ֆոսֆատազ ֆերմենտների անբավարարությունն է, որը OCRL գենում առաջացնում է նոնսենս- կամ ստոպ-մուտացիա։ Գենը տեղակայված է Х քրոմոսոմի երկար պոչին (Хq25-q26)։ Այդ իսկ պատճառով հիվանդությունը արտահայտվում է միայն տղամարդկանց մոտ, իսկ կանայք միայն համարվում են դրա կրողը։ Հանդիպում է նորածինների 1:500000 հարաբերականությամբ։ Վերջին հետազատությունները ցույց են տվել, որ Լոուի համախտանիշով հիվանդի բջիջը ունի դեֆեկտներ առաջային թարթիչների վրա։ Այդ դեֆեկտը պայմանավորված են ֆոսֆատիդիլինոզիտոլ-4,5-բիֆոսֆատ-5 ֆերմենտների անբավարարությամբ, որոնք համարվում են կրիտիկական մետաբոլիթ, դրանք համարվում են վեզիկուլյար թարթիչների փոխադրիչ։

## Բուժում
Ժամանակին նշանակում են դիետա՝ սահմանափակելով կերակրի աղը և գալակտոզը, Ֆանկոնի համախտանիշի և ռախիտի թերապիա, դրանք թեթևացնում են հիվանդի վիճակը։ Ինչպես նաև անհրաժեշտ է մետաբոլիկ ացիդոզի բուժում։

## Գրականություն
* 

* 

## Ծանոթագրություններ

## Հղումներ
Լոուի համախտանիշի ասոցացիայի պաշտոնական կայք

Լոուի համախտանիշը Մեծ Բրիտանիայում 

Կատեգորիա:Գենետիկ հիվանդություններ
Երիկամային տուբուլյար ացիդոզ

**Երիկամային տուբուլյար ացիդոզ**, ռախիտանման հիվանդություններից մեկը (առաջային տուբոլոպատիա), նկարագրվում է մշտական մետաբոլիկ ացիդոզով, բիկարբոնատների ցածր աստիճանով և արյան շիճուկում քլորի կոնցետրացիայի մեծացումով։

Կա այդ վիճակի երկու տիպ՝
* I տիպ, դիստալ երիկամային ացիդոզ՝ Բատլեր-Օլբրայտի համախտանիշ
* II տիպ, պրոքսիմալ երիկամային տուբուլյար ացիդոզ

## Կլինիկա

### Բատլեր-Օլբրայտի համախտանիշ

**Ժառանգման տիպ**՝ աուտոսոմ-ռեցեսիվ, աուտոսոմ-դոմինանտ կամ պարբերաբար դեպքեր։

**Պաթոգենեզ**։ Դիստալ դարպասների ացիդոգենետիկական ֆունկցիայի դեֆեկտ․
* ջրածնի իոնների ակտիվ սեկրեցիայի խախտում 
* ջրածնի իոնների էկսրեցիայի խախտում
* դիստալ դարպասների рН գրաենտը պահելու անկարողությունը, որը զուգորդվում է կալիումի իոնների և մեզի հետ նատրիումի կորուստով
* ալդոստերոնի անբավարարություն

**Կլինիկա**, կլինինիկական ախտանիշները սկսում են հայտնվել կյանքի 6-24-րդ ամիսներում։ Ի հայտ է գալիս աճի կանգ, ոսկորների ռախիտանման փոփոխություններ, ջրազրկման ճգնաժամ ու շատամիզություն, նեֆրոկալցինոզ ու միզաքարային հիվանդություն, ինտերստիցիալ նեֆրիտ, պիելոնեֆրիտ, հնարավոր է լսողական նյարդի վնասում, որը բերում է խուլության, հնարավոր է նաև ծիածանաթաղանթի հետերոքրոմիա։
Արյան մեջ ի հայտ է գալիս հիպոկալիեմիա, մետաբոլիկ ացիդոզ, մեզում՝ ալկալային ռեացկցիա, ընդհանուր տիտրած թթուների էկսկրեցիայի ու ամոնիակի քանակի նվազում, կալիումի ավելցուկային արտազատում, հիպերկալցուրիա (բարձր է 4 մգ\կգ\օր), կոնցենտրացիոն հնարավորությունների նվազում։ Ռենտգենոգրությունում նկատվում է օստեոպառոզի նշաններ։ Սկսում է զարգանալ վերջույթների վալգուսային դեֆորմացիա, երիկամների ուղեղային շերտում կալցիֆիկատներ, նեֆրոլիտիազ։

### II տիպ՝ պրոքսիմալ տուբուլյար ացիդոզ
**Ժառանգման տիպ**՝ պարբերաբար դեպքեր, հիմնականում հիվանդանում են տղաները։

**Պաթոգենեզ**՝ բիկարբոնատների պրոքսիմալ դարպասներում վերաբաշխման դեֆեկտ՝ ացիդոգենետիկ ֆունկցիան պահելով։

**Կլինիկա**, կլինիկական ախտանիշները սկում են հայտնվել կյանքի 3-18-րդ ամիսներում։ Նկատվում է աճի կանգ, փսխումներ, անհայտ ծագման տենդ, ոսկորների ռախիտանման փոփոխություններ, շատամիզություն, պոլիդիպսիա, նեֆրոկալցիոզ։ 
Արյան մեջ ի հայտ է գալիս հիպոկալիեմիա, մետաբոլիկ ացիդոզ, մեզում՝ թթվային ռեացկցիա, կալիումի բարձր էկսրեցիա, ընդհանուր տիտրած թթուների էկսկրեցիայի ու ամոնիակի քանակի նվազում, կոնցետրացիոն հնարավորությունների նվազում։ Ռենտգենոգրությունում նկատվում է օստեոպառոզի նշաններ, մեծ ոլոքի և ազդրի ոսկրերի թեքում։ Զարգանում է երիկամների ուղեղային շերտում կալցիֆիկատներ, նեֆրոլիտիազ։

## Բուժում
Կարտոֆիլային ու կաղամբային դիետա, կենդանական ծագում ունեցող սպիտակուցների ու ալկալային խմիչքների սահմանափակում։
Հեղուկների քանակը օրական բարձրացված է 2,5լ\մ²։
Բուժման հիմնական ուղղությունը՝ ացիդոզի ուղղումը սուր շրջանում (նատրիումի հիդրոկարբոնատ՝ կաթիլայինով), հիպոկալիեմիայի ուղղում, օստեոմալացիայի բուժում (վիտամին D և կալցիումի պատրաստուկներ)։

## Գրականություն
* Իգնատովա Մ. Ս. և Վելտիշև Յ. Ե.։ Մանկական նեֆրոլոգիա, 1989
* Մ. Վ. Էրման։ Մանկական նեֆրոլոգիա՝ սխեմաներով և աղյուսակներով, 1997
* Ե. Վ. Տուշ։ Ռախիտ և Ռախիտանման հիվանդություններ, 2007

Կատեգորիա:Ուրոլոգիական հիվանդություններ
Բլումբերգ

**Bloomberg L.P.**, ֆինանսական շուկայի պրոֆեսիոնալ մասնակիցների համար երկու գլխավոր ֆինանսական մատակարարներից մեկը։

Հիմնական արտադրանքը ''Bloomberg Terminal''-ն է, որոնց միջոցով կարելի է ընթացիկ և պատմական գների մուտքի հնարավորություն ստանալ բոլոր միջազգային բորսաներում և շատ բորսայից դուրս շուկաներում,  ընկերության նորությունների ժապավենում և այլ գլխավոր հասարակական տեղեկատվական միջոցներում, պարտատոմսերի և այլ թանկարժեք թղթերի էլեկտրոնային վաճառքի համակարգում։

Բացի -ից կարևոր արտադրանք են հանդիսանում  մասնագիտացված հեռուստատեսային ալիքների ընտանիքը (բոլոր հիմնական շուկաների համար առանձին ալիքներով), ,  ամսագրերը,  և  կայքերը,  ռադիոյի և բջջային սարքավորումների հավելվածները։

 կոմերցիոն ընկերությունը հիմնադրել է Մայքլ Բլումբերգը 1981 թվականին։ Այն մասնավոր ընկերություն է. Մայքլ Բլումբերգը 2008 թվականի հուլիսին գնել է ընկերության 20%-ը *Merrill Lynch*-ից, և հիմա հիմնադրին է պատկանում բաժնետոմսերի 88%-ը։

Ներկայումս գլխավոր նստավայրը գտնվում է Նյու Յորքի *Bloomberg Tower* շենքում։

## Պատմություն
1981 թվականին **' և **' ընկերությունների միավորումից հետո Մայքլ Բլումբերգը ( գլխավոր պարտնյորը) կորցրեց աշխատանքը, սակայն պարտնյորական պայմանագրի համաձայն` ստացավ $10 միլիոն։

Այդ գումարով Բլումբերգը հիմնադրեց  ընկերությունը։

1982 թվականին Merrill Lynch-ը դարձավ նոր ընկերության հաճախորդ` տեղադրելով 22 տերմինալ և Բլումբերգի ընկերությունում ներդնելով $30 միլիոն։ 1986 թվականին ընկերությունը վերանվանվեց` , և 1988 թվականին արդեն աշխատում էր 5 հազար տերմինալ։ 5 տարվա ընթացքում թողարկվեցին լրացուցիչ ծրագրեր` ներառելով  առևտրային հարթակը,  հաղորդակցություններով փոխանակվելու համակարգը և  նորությունների ժապավենը։

thumb|right|250px|Bloomberg tower

## Տես նաև
* Ռոյթերս
* Google Finance
* Yahoo! Finance

## Ծանոթագրություններ

## Գրականություն
* 

## Արտաքին հղումներ
* Բլումբերգը հայերեն 

Կատեգորիա:1981 հիմնադրված կազմակերպություններ
Կատեգորիա:Ընկերություններ այբբենական կարգով
Սինթետիկ կենսաբանություն

**Սինթետիկ կենսաբանություն** (), նոր գիտական ուղղություն կենսաբանությունում, որը զբաղվում է նմանը չունեցող բնության մեջ, տրված հատկություններով և ֆունկցիաներով կենսաբանական համակարգերի նախագծմամբ և ստեղծմամբ։

Սինթետիկ կենսաբանությունը զարգացնում է գենային ինժեներիան, շարժվելով օրգանիզմների միջև մի քանի գեների տեղափոխումից մինչև արհեստական գենոմի ստեղծմանը։ 2003 թվականից սկսած այս թեմայով գիտական հրապարակումների թիվը արագ աճում է։ Երկարաժամկետ հեռանկարում այս ուղղությունը թույլ է տալիս ջրիմուռներից, բակտերիալ էլեկտրականությունից, ախտորոշիչ պատրաստուկներից, սինթետիկ պատվաստանյութերից, բակտերիաֆագներից և պրոբիոտիկներից ստանալ բիովառելիք, ինֆեկցիաների դեմ պայքարելու, բույսերի և կենդանիների արտադրողականությունը և կայունությունը բարձրացնելու համար։

Բացի սինթետիկ կենսաբանության արդյունքների գործնական գնահատականից, գոյություն ունի էթիկական հարց, թե արդյոք անձը իրավունք ունի իրականացնելու արհեստական էվոլյուցիա (միլիոնավոր անգամ արագացված, ի տարբերություն բնական էվոլյուցիայի), հաշվի առնելով այն, որ առկա չէ հետևանքների կանխատեսման բավարար մակարդակ։

thumb|260px|Վիզուալ նշանների չափանիշ

## Պատմություն
1980 թ.-ին գերմանացի կենսաքիմիկոս Բարբարա Հոբը օգտագործեց «սինթետիկ կենսաբանություն» տերմինը, հաղորդելով, վերամիավորիչ ԴՆԹ֊ի տեխնոլոգիանն օգտագործելով ստացված տրանսգենային բակտերիայի մասին։ Ավելի ուշ, այդ տերմինը հանդիպել է 1990-ականների կեսերի մի շարք աշխատությունների մեջ, ինչպիսիք են Կլաուս Կոնցելմանի և Մաթիաս Շնելի աշխատությունները՝ նմանը չունեցող սինթետիկ գենոմային միաշղթա ՌՆԹ կատաղության վիրուսի մասին։

21-րդ դարում սինթետիկ կենսաբանության զարգացման առաջատար դերը խաղում է ամերիկյան գենետիկ Քրեյգ Վենթերն ու նրա անվան ամերիկյան գիտական ինստիտուտը։ 2010 թ․ վերջում Քրեյգ Վենթերի ինստիտուտում ստեղծվեց առաջին սինթետիկ գենոմով մանրէն, որը կոչվում էր Mycoplasma mycoides JCVI-syn 1.0 կամ "Synthia":

## Տեխնոլոգիաներ
Սինթետիկ կենսաբանության առաջին հաջողությունները, կապված են մազանոթների սեկվենացման մեթոդի հետ, բայց հետագայում օգտագործվեցին նոր սերնդի սեկվենացման մեթոդները, որոնք թույլ են տալիս ավելի արագ և ավելի էժան վերծանել գենոմը։ Իսկ մյուս կողմից, քիմիական-ֆերմենտային օլիգոնուկլեոտիդների սինթեզի մեթոդը՝ տրված հաջորդականությամբ, թույլ տվեց ստեղծել գեներ տրանսգենային միկրոօրգանիզմների համար։ Պոլինուկլեոտիդային շղթաներից արհեստական գենոմի հավաքման տեխնոլոգիան թույլ է տալիս չօգտագործել նյութապոխանակություն համակարգը խմորասունկի բջջում։

## Ծանոթագրություններ

## Արտաքին հղումներ
* Биоинженер Джеймс Коллинз о программировании живых клеток, биопленках и создании пробиотиков на сайте ПостНаука
* Алехин М.Д. Синтезируя живое, 12 августа 2011, , проверено 04-10-2017.

Կատեգորիա:Կենսաբանություն
Ամենաերկար օրը (ֆիլմ)

«**Ամենաերկար օրը**» (), ամերիկյան սև-սպիտակ ֆիլմ, ֆիլմը պատմում է երկրորդ համաշխարհային պատերազմի ժամանակ դաշնակիցների վայրէջքը Նորմանդիայում, նկարահանվել է 1962 թվականին Կոռնելիուս Ռայանի համանուն գրքով։ Նկարը ստացել է 2 «Օսկար» մրցանակ։

## Ստեղծման պատմություն
Ֆիլմը հիմնվել է 1959 թվականին գրած պատմական «Ամենաերկար օրը» վեպի վրա։ Գրքի հեղինակը՝ Կոռնելիսուս Ռայանը հավաքել է լայնածավալ վավերագրական նյութեր` ականատեսների հարցազրույցի տեսքով։ Դերիլ Զանուկը՝ 20th Century Fox ֆիլմաընկերության պրոդյուսերը, գնեց վեպի էկրանավորման իրավունք հեղինակից 175 000 ԱՄՆ դոլարով։ Զանուկի խնդիրը կայանում էր մասշտաբային և հուսալի կինոֆիլմ ստեղծելու մեջ։ Այնտեղ, որտեղ հնարավոր էր նկարահանումները կայանում էին պատմական տեղերում և մաքսիմալ նկարագրված եղանակին մոտ։ Վեպը հարմարեցվել է սցենարի մեջ երկրորդ համաշխարհային պատերազմի վետերան և գրող Ռոմեն Հարիի կողմից։

Այն պատճառով, որ տարբեր մասեր նկարահանվել են օրիգինալ լեզվով, ժանանակը խնայելու համար, ֆիլմի տարբեր դրվագներ նկարահանվել են տարբեր ռեժիսորների կողմից՝ բրիտանական և ֆրանսիական մասերի ռեժիսորը եղել է Քեն Էնաքինը, ամերիկյանը՝ Էնդրյու Մորթոնը, իսկ գերմանականը՝ Բերնհարդ Վիքին և Հերդ Օսվալդը։

## Սյուժե
Ֆիլմը պատմում է 1944 թվականի հունիսի 6-ին կատարված իրադարձությունները, երբ Սենտ-մեր-Էգլիզ քաղաքի մոտ վայրէջք է կատարել 82-րդ և 101-րդ դիվիզիայի ամերիկյան դեսանտը։ Ֆիլմը կազմված է երեք մասից՝
* դաշնակիցների վայրէջքի նախապատրաստում, եղանակի լավացման սպասում
* զանգվածային արմաայիի շարժումը Լա-մանշի միջոցով, հակառակորդի թիկունքում պարաշյուտիստների և հրամանատարների նախնական շպրտում,
* Նորմանդիայի ծովափների հարձակում
Դաշնակից ուժերի կողմից ամենակարեւոր ներխուժման պատկերը զուգադիպված է արմադայի հայտնաբերած գերմանացիների արձագանքին՝ «Այն հազար նավերը, որոնք, ինչպես ասել եք դուք, չկան դաշնակիցների մոտ, դրանք այստեղ են», հաղորդում է գերմանական սպան բանակի շտաբին։

## Մրցանակներ և նոմինացիաներ
* 1962 - «ԱՄՆ ֆիլմաքննադատների Ազգային խորհուրդ» մրցանակ
* 1963 - 2 «Օսկար» մրցանակ
* 1963 - «Ոսկե գլոբուս» մրցանակ
* 1963 - «Դավիդ դի Դոնատելո» մրցանակ
* 1963 - Նոմինացիա «ԱՄՆ ռեժիսորների գիլդիաները» մրցանակի համար

## Ծանոթագրություններ

## Արտաքին հղումներ
* 
* Ֆիլմի հանրագիտարան

Կատեգորիա:1960-ականների ամերիկյան ֆիլմեր
Կատեգորիա:1960-ականների անգլերեն ֆիլմեր
Կատեգորիա:1960-ականների գերմաներեն ֆիլմեր
Կատեգորիա:1960-ականների ֆրանսերեն ֆիլմեր
Կատեգորիա:1962 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան մարտաֆիլմեր
Կատեգորիա:Ամերիկյան պատմական ֆիլմեր
Կատեգորիա:Ամերիկյան ռազմական ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գերմաներեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ռազմական ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում 1944 թվականին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Բարբարա Ֆրիշմուտ

**Բարբարա Ֆրիշմուտ** (, ), ավստրիացի ժամանակակից գրող և թարգմանիչ։

## Կյանք և գործունեություն
Բարբարա Ֆրիշմուտը ծնվել է ավստրիական լեռնային առողջարանային վայրում՝ հյուրանոցի սեփականատիրոջ ընտանիքում։ Նրա հորը՝ Անտոն Ֆրիշմուտին, Երկրորդ աշխարհամարտի ժամանակ զորակոչել էին գերմանական բանակ։ 1943 թվականին նա մահանում է Արևելյան ճակատում՝ ԽՍՀՄ-ում։ Մայրը շարունակում է վարել տնային տնտեսությունը մինչև 1956 թվականը և նորից ամուսնանում։
Բարբարան սովորել է Բադ-Աուսզե (1948-1951) դպրոցում, Գմունդենի (1951-1955) մենաստանի դպրոց-ինտերնատում, Գրացի Իոհան Հենրիխ Պեստալոցցու անվան գիմնազիայում (1955-1959): 1959 թվականին նա ընդունվում է Կարլի ու Ֆրանցի անվան գրացյան ինստիտուտը, որտեղ սովորում է անգլերեն, թուրքերեն և հունգարերեն։ Նա սովորում է Էրզրումում Քեմալ Աթաթուրքի անվան դպրոցում՝ 1960-1961 թվականներին՝ ստանալով թոշակ։ 1964 թվականին Բարբարա Ֆրիշմուտը գնում է Վիեննա և այստեղ ուսումնասիրում է թուրքագիտություն, իրանագիտություն և իսլամ։ 1964 թվականից թողնում է ուսումն ու մինչև հիմա ապրում իր գրած ստեղծագործություններով և թարգմանություններով վաստակած գումարով։

Գրական ստեղծագործություններ Բարբարա Ֆրիշմուտը սկսել է գրել դեռևս ուսանողական տարիներին. ահդ ժամանակ սկսել են լույս տեսնել նրա առաջին բանաստեղծությունները։ 1960 թվականին ծանոթացել է ֆորում-շդատպարկի խմբի անդամների (), նա նրանց խմբին էր հարել այն ժամանակից, երբ սովորել է Էրզրումում։ 1961 թվականի գարնան հավաքույթին Ֆրիշմուտն առաջինը հրապարակայնորեն կարդաց իր ստեղծագործությունը։ 1962 թվականին նա անդամակցել է Գրացյան խմբին (): Մի քանի անգամ եղել է արտասահմանում, այցելել Թուրքիա, Չինաստան (1982), Ճապոնիա (1990), Եգիպտոս, ԱՄՆ, Մեծ Բրիտանիա և ուրիշ երկրներ։ 1976 թվականին, գտնվելով ԱՄՆ-ում, Ֆրիշմուտը երեք ամիս գրականությունից դասախոսություններ է կարդացել պոեզիայի մասին։

## Ծանոթագրություններ

## Արտաքին հղումներ
* https://web.archive.org/web/20070921175439/http://www.feministische-sf.de/einzelne_autorinnen/fsf_barbara-frischmuth.html
* http://www.ariadnebooks.com/ProductInfo.aspx?productid=0929497759 
* http://www.litencyc.com/php/speople.php?rec=true&UID=5809
* https://web.archive.org/web/20070930181509/http://www.literaturhaus.at/buch/buch/rez/frischmuth01/bio.html

Կատեգորիա:20-րդ դարի գրողներ
Կատեգորիա:XX դարի գերմանացի գրողներ
Կատեգորիա:Ավստրիայի մանկական գրողներ
Կատեգորիա:Ավստրիացի գրողներ
Կատեգորիա:Ավստրիացի թարգմանիչներ
Կատեգորիա:Ավստրիացի սցենարիստներ
Կատեգորիա:Գիտաֆանտաստիկ գրողներ
Կատեգորիա:Գրացի համալսարանի շրջանավարտներ
Կատեգորիա:Մանկական գրողներ այբբենական կարգով
Ջեյ-Ջեյ Օկոչա

**Ավգուստին Ազուկա Ջեյ-Ջեյ Օկոչա** (, ), նիգերիացի ֆուտբոլիստ, կիսապաշտպան։ Արագ և հմուտ կիսապաշտպան, ով համարվում է իր սերնդի լավագույն նիգերիացի և բոլոր ժամանակների աֆրիկացի ամենաուժեղ խաղացողներից մեկը։ Օկոչան հայտնի է իր ինքնավստահությամբ և տիրապետում է բարձր տեխնիկայի հմտություններին։ Թուրքիայի սուպերլիգայի Ֆեներբահչե ՖԱում խաղալու ժամանակ նա դարձավ Թուրքիայի քաղաքացի և վերցրեց Մուհամեդ Յավուզ անունը։

## Կարիերա
Օկոչան ծնվել է Էնուգու, Նիգերիայում։ Նրա ծնողները Նիգերիայի Դելտա նահանգից էին։ Ջեյ-Ջեյ անունը իրականում փոխանցվել է նրա ավագ եղբայր Ջեյմսից, որն առաջինն է սկսել ֆուտբոլ խաղալ։ Օկոչան սկսել է ֆուտբոլ խաղալ փողոցում՝ մյուս այլ ֆուտբոլային աստղերի նման։

### Ակումբային
մինի
Օկոչան իր պրոֆեսիոնալ կարիերան սկսել է Բորուսիա թիմում։ 1992 թվականին նա տեղափոխվել է Այնտրախտ ՖԱ ։ 1996-1998 թվականներին խաղացել է թուրքական Ֆեներբահչե ՖԱում։ Օկոչան խաղացել է նաև այնպիսի հայտնի թիմերում, ինչպիսիք են ֆրանսիական Պարի Սեն-Ժերմենը և անգլիական Բոլթոն Ուոնդերերսը։ 2008 թվականին նա հեռացավ անգլիական Հալլ Սիթիից և մինչև այժմ հանդես չի գալիս պրոֆեսիոնալ մակարդակում։

### Հավաքականում
13 տարիների ընթացքում՝ 1993-2006 թվականներին եղել է Նիգերիայի խաղացող։ 1996 թվականին նա դարձել է Օլիմպիական խաղերի չեմպիոն։ 2004 թվականի մարտին Պելեի կողմից ընդգրկվել է ՖԻՖԱ 100ի մեջ։

## Հաջողություններ
### Թիմային հաջողություններ

 Պարի Սեն-Ժերմեն
* Ֆրանսիայի սուպերգավաթի գավաթակիր. 1998
* Ինտերտոտոյի գավաթակիր. 2001

 Բոլթոն Ուոնդերերս
* Ֆուտբոլային լիգայի գավաթի եզրափակիչ փուլի մասնակից. 2003/04

 Հալլ Սիթի
* Անգլիայի ֆուտբոլային լիգայի առաջնություն փլեյ-օֆֆի հաղթող. 2007/08

 Նիգերիայի հավաքական
* Աֆրիկայի ազգերի գավաթի հաղթող. 1998
* Օլիմպիական խաղերի հաղթող. 1996
* Ֆուտբոլի աշխարհի առաջնության 1/8 ֆինալիստ. 1994, 1998

## Անձնական հաջողություններ
*Նիգերիայի տարվա ֆուտբոլիստ. 1995, 1997, 2000, 2002, 2003, 2004, 2005
*Աֆրիկայի տարվա ֆուտբոլիստ ըսկ BBC-ի. 2003, 2004
*Անգլիական Պրեմիեր լիգայի ամսվա խաղացող. Նոյեմբեր 2003
*Ընդգրկվել է ՖԻՖԱ 100 ցանկի մեջ

## Անձնական կյանք
Նրա ավագ եղբայր Էմմանուել Օկոչան եղել է Նիգերիայի հավաքականի նախկին խաղացող։ Լոնդոնյան Արսենալի և Նիգերիայի հավաքականի կիսապաշտպան Ալեքս Իվոբիի հորեղբայրն է։

## Կարիերայի վիճակագրություն

## Միջազգային գոլեր
:*Ընգհանուր հաշիվների և արդյունքների ցանկ*

## Ծանոթագրություններ

## Արտաքին հղումներ
* Ջեյ-Ջեյ Օկոչա
*Ջեյ-Ջեյ Օկոչայի ոչ պաշտոնական կայք

Կատեգորիա:1973 ծնունդներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ապրող անձինք
Կատեգորիա:Բունդեսլիգայի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՖԻՖԱ 100
Կատեգորիա:Հալլ Սիթիի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Ֆեներբահչեի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Գողացված նամակը

«**Գողացված նամակը**» (), ամերիկացի գրող Էդգար Ալլան Պոյի պատմվածքը, որն առաջին անգամ հրատարակվել է 1844 թվականին։ Պատմվածքը հանդիսանում է երևակայական խուզարկու Օգյուստ Դյուպենի մասին երեք պատմվածքների շարքից երրորդը, որը հաջորդում է Սպանություն Մորգ փողոցում և Մարի Ռոժեի գաղտնիքը պատմվածքներին։ Երեք պատմվածքներն էլ համարվում են դետեկտիվ ժանրի կարևոր ստեղծագործություններ։

## Սյուժե
Անհայտ պատմողը, ում անունից պատմվում է ստեղծագործությունը, ֆրանսիացի խուզարկու Օգյուստ Դյուպենի հետ քննարկում է նրա ամենահետաքրքիր հետաքննությունները։ Այդ ժամանակ նրանց միանում է ոստիկանապետ Ժիսկեն, ով Դյուպենի համար գործ ուներ։

Ոմն օրիորդի հյուրասենյակից նամակ էր գողացված, որը վարկաբեկիչ տվյալներ էր պարունակում։ Հայտնի է, որ նամակը գողացել է ոմն նախարար Դ.: Նա եղել է սենյակում, տեսել է նամակը և փոխարինել է այն մեկ այլ ոչ կարևոր նամակով։ Դ.-ն նամակով շանտաժի է ենթարկում իր զոհին։

Ոստիկանապետն անում է երկու հիմնարար եզրակացություններ, որոնց հետ էլ համաձայնվում է Դյուպենը.

# Նամակը մինչ այս պահը նախարարի ձեռքերում է, քանի-որ նամակին տիրապետելն ավելի շատ իշխանություն է տալիս, քան դրա օգտագործումը։
# Նամակը հենց այդ պահին ներկայացնելու հնարավորությունը նույնպիսի կարևոր պայման է, ինչպես նամակի տիրապետումը։

Ոստիկանապետը խոստովանում է, որ ոստիկանները նախարարի տան խուզարկում են արել, սակայն ոչինչ չեն գտել։ Նրանք նայել են նույնիսկ պաստառների ետևում և գորգերի տակ։ Ոստիկանապետի մարդիկ խուզարկել են բոլոր սեղանները և աթոռները մանրադիտակով, բայց ոչ մի հետք չեն հայտնաբերել, որ ինչ-որ մեկը խախտել էր դրանց ամբողջականությունը։

Դյուպենը խնդրում է ոստիկանապետին տալ նրան նամակի պարունակության ավելի մանրամասն նկարագրություն։ Տալով նկարագրությունը՝ Ժիսկեն հեռանում է Դյուպենի մոտից։ Նրա բացակայության ժամանակ Դյուպենը և պատմողը քննարկում են ոստիկանների պահվածքը՝ կապված խուզարկումների հետ։

Նրանք նորից հանդիպում են մեկ ամսից նույն կազմով։ Այս անգամ Ժիսկեն հայտնում է, որ պատրաստ է հիսուն հազար ֆրանկ վճարել նրան, ով կգտնի նամակը և նրան դուրս կհանի այդ պատմությունից։ Դյուպենը համաձայնվում է։ Նա խնդրում է ուղարկել իրեն այդ գնի մուրհակ և այդ ժամանակ նա կտա նամակը Ժիսկեին։ Ապշած Ժիսկեն տալիս է նրան մուրհակը և իսկապես ստանում է նամակը Դյուպենի ձեռքից։ Այլ հարցեր չտալով՝ նա անմիջապես լքում է Դյուպենի աշխատասենյակը, իսկ Դյուպենը պատմեց, թե ինչպես է կարողացել գտնել նամակը։

## Հրատարակում և կարծիքներ
Պոյի դետեկտիվ պատմվածքներից «Գողացված նամակը» համարվում է ամենաստացվածը, քանի-որ պատմվածքը մաքրված է գոթական գրականության մնացուկներից։ Առաջին անգամ «Գողացված նամակը» հայտնվել է *The Gift for 1845* ամսագրում 1844 թվականին, իսկ հետո տպագրվել է այլ թերթերում և ամսագրերում։

1844 թվականի մայիսին Էդգար Ալլան Պոն նամակ է ուղարկում Ջեյմս Ռասսել Լոուելլին, որում խոստովանում է, որ համարում է այս պատմվածքը ամենալավը այն ամենից, որը գրել է տրամաբանական հետևաբանությունների ոգով։ Երբ պատմվածքը հրատարակվել էր *The Gift* ամսագրում, խմբագիրը բնութագրեց այն ինչպես հրաշալի պատկերազարդում այն բանի, թե «որքան զվարճալի կարող է լինել մի մարդու ներսի երկու անհատականությունների ֆանտազիաների խաղը»։

## Արտաքին հղումներ
* Պատմվածքի կառուցվածքը
* Պատմվածքի բնօրինակը

## Ծանոթագրություններ

Կատեգորիա:Էդգար Ալան Պո
Հարավային Քենսինգտոն

**Հարավային Քենսինգտոն** (), Լոնդոնում Քենսինգտոնի հարավային մասը, որը առաջին համաշխարհային ցուցահանդեսից հետո՝ արքայազն Ալբերտի նախաձեռնությամբ վերածվեց թանգարանային քաղաքի, որն անվանվեց *Ալբերտոպոլիս* (*Albertopolis*): Վիկտորյական դարաշրջանի հիմնական մշակութային և կրթական հաստատությունները տեղակայված են ցուցահանդեսային ճանապարհի երկայնքով (*Exhibition Road*):

## Նշանավոր բնակիչներ
[thumb|150px|''[Հենրի Բարկլի'']]
* Սըր Հենրի Քոլ (-), մանկավարժ և Հարավային Քենսինգթոնի թանգարանի առաջին տնօրեն (հետագայում Վիկտորիա եւ Ալբերտ թանգարան)։
* Հենրի Բարկլի (-), բրիտանացի քաղաքական գործիչ։
* Հերբերթ Բիրբոմ Թրի (-), անգլիացի դերասան, ռեժիսոր, թատրոնի ուսուցիչ և իմպրեսարիո։
* Ջեյմս Մեթյու Բարրի (-), շոտլանդացի արձակագիր, դրամատուրգ, լրագրող։ «Փիթեր Պեն» հայտնի հեքիաթի հեղինակը։
* Վիրջինիա Վուլֆ (-), բրիտանացի գրող, գրաքննադատ, մոդեռնիստական՝ մասնավորապես Գիտակցության հոսքի գրականության ամենախոշոր և ազդեցիկ ներկայացուցիչներից մեկը։
* Բեննի Հիլլ (-), անգլիացի դերասան, կատակերգակ։
* Դենիս Գաբոր (-), հունգար ֆիզիկոս, հոլոգրաֆիայի հիմնադիրը։ Լոնդոնի թագավորական ընկերության անդամ (1956 թ.), Հունգարիայի ԳԱ պատվավոր անդամ (1964 թ.)։
* Փիթեր Ֆինչ (-), ավստրալիացի դերասան, այն երկու դերասաններից մեկը, որ արժանացել է «Օսկար» մրցանակի հետմահու («Հեռացանց» ֆիլմի համար)։

## Տես նաև
* Թանգարանային կղզի
* Կայսերական ռազմական թանգարան

## Ծանոթագրություններ

## Արտաքին հղումներ
*
*   What's on in South Kensington – the home of science, arts and inspiration 
* South Kensington Web site 
* Royal Borough of Kensington and Chelsea Web site
* City of Westminster Web site
* Exploring South Kensington  Architecture and history

Կատեգորիա:Լոնդոնի շրջաններ